CELEX: C2006/326/96
Language: et
Date: 2006-12-30 00:00:00
Title: Kohtuasi C-466/06: Eelotsusetaotlus, mille esitas Tribunal de grande instance de Nanterre (Prantsusmaa) 21. novembril 2006  — Société Roquette Frères SA versus Direction générale des douanes et des droits indirects ja Recette principale de Gennevilliers de la Direction générale des douanes et des droits indirects

30.12.2006   
            
            
               ET
            
            
               Euroopa Liidu Teataja
            
            
               C 326/47
            
         Eelotsusetaotlus, mille esitas Tribunal de grande instance de Nanterre (Prantsusmaa) 21. novembril 2006 — Société Roquette Frères SA versus Direction générale des douanes et des droits indirects ja Recette principale de Gennevilliers de la Direction générale des douanes et des droits indirects
   (Kohtuasi C-466/06)
   (2006/C 326/96)
   Kohtumenetluse keel: prantsuse
   Eelotsusetaotluse esitanud kohus
   Tribunal de grande instance de Nanterre
   Põhikohtuasja pooled
   
      Hageja: Société Roquette Frères SA
   
      Kostjad: Direction générale des douanes et des droits indirects ja Recette principale de Gennevilliers de la Direction générale des douanes et des droits indirects
   Eelotsuse küsimused
   
               1.
            
            
               Esimese võimalusena
               Kas määruse 1785/81 (1) artikli 24 punkt 2, määruse 2038/1999 (2) artikli 27 punkt 3, määruse 2037/2000 (3) artikkel 1, määruse 1745/2002 (4) artikli [1] punkt 2 ja määruse 1739/2003 (5) artikkel 1 on kehtivad osas, milles nendega kehtestatakse isoglükoosi toodangu maksimaalsed põhikogused Prantsuse emamaal, arvestamata ajavahemikus 1. novembrist 1978 kuni 30. aprillini 1979 asjaomases liikmesriigis vahesaadusena toodetud isoglükoosi, mida kasutati müügiks mõeldud teiste toodete valmistamiseks?
            
         
               2.
            
            
               Teise võimalusena, kui vastus eelmisele küsimusele on eitav:
               Kas komisjoni määrused 1443/82 (6) ja 314/2002 (7) on kehtetud lähtuvalt määruse 2038/1999 artiklist 33 ja nõukogu määruse 1260/2001 suhkrusektori turgude ühise korralduse kohta (8) artiklist 15 ning proportsionaalsuse ja mittediskrimineerimise põhimõtetest, kuna need ei näe ette, et toodangumaksu arvutamisel tuleb finantseerimisvajadustest välja jätta töödeldud kujul toodangus sisalduvad suhkru kogused, mis on eksporditud ilma [ekspordi]toetuseta?
            
         
      (1)  Nõukogu 30. juuni 1981. aasta määrus (EMÜ) nr 1785/81 suhkrusektori turgude ühise korralduse kohta (EÜT L 177, lk 4).
   
      (2)  Nõukogu 13. septembri 1999. aasta määrus (EÜ) nr 2038/1999 suhkrusektori turgude ühise korralduse kohta (EÜT L 252, lk 1).
   
      (3)  Komisjoni 29. septembri 2000. aasta määrus (EÜ) nr 2073/2000, millega vähendatakse suhkrusektori tootmiskvootide korraga tagatud koguseid ning rafineerimistehaste eeldatavaid impordi soodusrežiimiga hõlmatud maksimumtarnevajadusi turustusaastaks 2000/2001 (ELT L 246, lk 38).
   
      (4)  Komisjoni 30. septembri 2002. aasta määrus (EÜ) nr 1745/2002, millega vähendatakse suhkrusektori tootmiskvootide korraga tagatud koguseid ning rafineerimistehaste eeldatavaid impordi soodusrežiimiga hõlmatud maksimumtarnevajadusi turustusaastaks 2002/2003 (EÜT L 263, lk 31).
   
      (5)  Komisjoni 30. septembri 2003. aasta määrus (EÜ) nr 1739/2003, millega vähendatakse suhkrusektori tootmiskvootidega tagatud koguseid ning rafineerimistehaste eeldatavaid impordi soodusrežiimiga hõlmatud maksimumtarnevajadusi turustusaastaks 2003/2004 (ELT L 249, lk 38; ELT eriväljaanne 3/40, lk 89).
   
      (6)  Komisjoni 8. juuni 1982. aasta määrus (EMÜ) nr 1443/82, millega sätestatakse suhkrusektori kvoodisüsteemi kohaldamise üksikasjalikud eeskirjad (EÜT L 158, lk 17).
   
      (7)  Komisjoni 20. veebruari 2002. aasta määrus (EÜ) nr 314/2002, millega sätestatakse suhkrusektori kvoodisüsteemi kohaldamise üksikasjalikud eeskirjad (EÜT L 50, lk 40; ELT eriväljaanne 3/35, lk 190).
   
      (8)  Nõukogu 19. juuni 2001. aasta määrus (EÜ) nr 1260/2001 suhkrusektori turgude ühise korralduse kohta (EÜT L 178, lk 1; ELT eriväljaanne 3/33, lk 17).